title: Komission täytäntöönpanoasetus (EU) 2019/324, annettu 25 päivänä helmikuuta 2019, täytäntöönpanoasetuksen (EU) N:o 540/2011 muuttamisesta tehoaineiden bifentriini, karboksiini, FEN 560 (jota kutsutaan myös sarviapilaksi tai sarviapilan siemenjauheeksi), pippuripölyn uuttojäännös ja natriumalumiinisilikaatti hyväksynnän voimassaoloajan osalta (ETA:n kannalta merkityksellinen teksti.)

text:
                  26.2.2019

                  FI

                  Euroopan unionin virallinen lehti

                  L 57/1

         KOMISSION TÄYTÄNTÖÖNPANOASETUS (EU) 2019/324,
         annettu 25 päivänä helmikuuta 2019,
         täytäntöönpanoasetuksen (EU) N:o 540/2011 muuttamisesta tehoaineiden bifentriini, karboksiini, FEN 560 (jota kutsutaan myös sarviapilaksi tai sarviapilan siemenjauheeksi), pippuripölyn uuttojäännös ja natriumalumiinisilikaatti hyväksynnän voimassaoloajan osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 17 artiklan ensimmäisen kohdan,
         sekä katsoo seuraavaa:

                     (1)

                     Komission täytäntöönpanoasetuksen (EU) N:o 540/2011 (2) liitteessä olevassa A osassa esitetään asetuksen (EY) N:o 1107/2009 nojalla hyväksyttyinä pidettävät tehoaineet. Täytäntöönpanoasetuksen (EU) N:o 540/2011 liitteessä olevassa B osassa esitetään asetuksen (EY) N:o 1107/2009 nojalla hyväksytyt tehoaineet.

                     (2)

                     Tehoaineen bifentriini hyväksynnän voimassaoloaikaa pidennettiin 31 päivästä heinäkuuta 201931 päivään heinäkuuta 2021 komission täytäntöönpanoasetuksella (EU) 2017/195 (3).

                     (3)

                     Tehoaineiden pippuripölyn uuttojäännös ja natriumalumiinisilikaatti hyväksynnän voimassaoloaikaa pidennettiin 31 päivästä elokuuta 201931 päivään elokuuta 2020 komission täytäntöönpanoasetuksella (EU) 2017/195.

                     (4)

                     Tehoaineen karboksiini hyväksynnän voimassaoloaikaa pidennettiin 31 päivästä toukokuuta 202131 päivään toukokuuta 2023 komission täytäntöönpanoasetuksella (EU) 2018/1266 (4).

                     (5)

                     Tehoaineen FEN 560 (jota kutsutaan myös sarviapilaksi tai sarviapilan siemenjauheeksi) hyväksynnän voimassaoloaikaa pidennettiin 31 päivästä lokakuuta 202031 päivään lokakuuta 2021 komission täytäntöönpanoasetuksella (EU) 2018/184 (5).

                     (6)

                     Komission täytäntöönpanoasetuksen (EU) N:o 844/2012 (6) 1 artiklan mukaisesti on esitetty hakemukset tehoaineiden bifentriini, karboksiini, FEN 560 (jota kutsutaan myös sarviapilaksi tai sarviapilan siemenjauheeksi), pippuripölyn uuttojäännös ja natriumalumiinisilikaatti hyväksynnän uusimiseksi. Pippuripölyn uuttojäännöksen ja natriumalumiinisilikaatin hyväksynnän uusimista tukevia täydentäviä asiakirja-aineistoja ei kuitenkaan esitetty komission täytäntöönpanoasetuksen (EU) N:o 844/2012 6 artiklan mukaisesti. Bifentriinin, karboksiinin ja FEN 560:n (jota kutsutaan myös sarviapilaksi tai sarviapilan siemenjauheeksi) osalta hakijat ovat vahvistaneet, etteivät ne enää tue kyseisten tehoaineiden hyväksynnän uusimista.

                     (7)

                     Kun otetaan huomioon asetuksen (EY) N:o 1107/2009 17 artiklan ensimmäisen kohdan tavoite, komission täytäntöönpanoasetuksissa (EU) 2017/195, (EU) 2018/1266 ja (EU) 2018/184 säädettyjen tehoaineiden hyväksynnän voimassaoloaikojen pidentämiset eivät ole enää perusteltuja. Näin ollen on aiheellista säätää, että bifentriinin, karboksiinin, FEN 560:n (jota kutsutaan myös sarviapilaksi tai sarviapilan siemenjauheeksi), pippuripölyn uuttojäännöksen ja natriumalumiinisilikaatin hyväksynnän voimassaolo päättyy sinä päivänä, jona se päättyisi ilman pidentämistä.

                     (8)

                     Sen vuoksi komission täytäntöönpanoasetusta (EU) N:o 540/2011 olisi muutettava,

                     (9)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan komission täytäntöönpanoasetuksen (EU) N:o 540/2011 liite tämän asetuksen liitteen mukaisesti.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä helmikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (3)  Komission täytäntöönpanoasetus (EU) 2017/195, annettu 3 päivänä helmikuuta 2017, täytäntöönpanoasetuksen (EU) N:o 540/2011 muuttamisesta siltä osin kuin on kyse eräiden komission täytäntöönpanoasetuksen (EU) N:o 686/2012 liitteessä olevassa B osassa lueteltujen tehoaineiden hyväksynnän voimassaoloajan pidentämisestä (AIR IV -uusimisohjelma) (EUVL L 31, 4.2.2017, s. 21).

            (4)  Komission täytäntöönpanoasetus (EU) 2018/1266, annettu 20 päivänä syyskuuta 2018, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden 1-dekanoli, 6-bentsyyliadeniini, alumiinisulfaatti, atsadiraktiini, bupirimaatti, karboksiini, kletodiimi, sykloksidiimi, datsometti, diklofoppi, ditianoni, dodiini, fenatsakiini, fluometuroni, flutriafoli, heksitiatsoksi, hymeksatsoli, indolyylivoihappo, isoksabeeni, rikkikalkki, metaldehydi, paklobutratsoli, pensykuroni, sintofeeni, tau-fluvalinaatti ja tebufenotsidi hyväksynnän voimassaoloajan pidentämisestä (EUVL L 238, 21.9.2018, s. 81).

            (5)  Komission täytäntöönpanoasetus (EU) 2018/184, annettu 7 päivänä helmikuuta 2018, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden FEN 560 (jota kutsutaan myös sarviapilaksi tai sarviapilan siemenjauheeksi) ja sulfuryylifluoridi hyväksynnän voimassaoloajan pidentämisestä (EUVL L 34, 8.2.2018, s. 10).

            (6)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            LIITE
            Muutetaan täytäntöönpanoasetuksen (EU) N:o 540/2011 liite seuraavasti:

                        1)

                        Muutetaan A osa seuraavasti:

                                    a)

                                    korvataan pippuripölyn uuttojäännöstä (PDER) koskevan 239 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. elokuuta 2019”;

                                    b)

                                    korvataan natriumalumiinisilikaattia koskevan 253 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. elokuuta 2019”;

                                    c)

                                    korvataan tehoainetta FEN 560 (jota kutsutaan myös sarviapilaksi tai sarviapilan siemenjauheeksi) koskevan 308 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. lokakuuta 2020”.

                                    d)

                                    korvataan karboksiinia koskevan 337 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. toukokuuta 2021”.

                        2)

                        Korvataan B osassa bifentriiniä koskevan 23 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. heinäkuuta 2019”.